હજારો વિચારો સાથે આશિયાના એ એના બોયફ્રેન્ડ સાથે એક બેન્ચ પર બેઠી અને છેલ્લે એ વાક્ય કહી જ દીધું,”I am sorry, Rahul. મને પ્લીઝ માફ કરી દે. મારા થી નહીં થાય આ બધુ, તું પ્લીઝ મને ખોટું ના સમજીશ. આપણે ભાગીને ભલે હંમેશા માટે એકબીજા ના થઈ જઈશું, પણ એવી ઘણી બધી વસ્તુઓ એ છે જે હંમેશા માટે આપણા હાથ માંથી જતી રહશે, એ છે માબાપ નો પ્રેમ અને સંબંધો. પણ, આપણે સ્વાર્થી બની ને આ સ્ટેપ લઇશુ તો એની મારા ફૅમિલી અને મારા માબાપ ની બહુ જ બદનામી થશે. તને કદાચ મારા જેવી છોકરી મળી જશે, પણ મારા મમ્મી પપ્પા ને મારા જેવી છોકરી નહીં મળે. હું એમના જીવ ને એમના આખા લાઇફટાઇમ માટે દુખી ના કરી શકું. એ લોકો એ જે ડીસીઝન લીધુ હશે એ કઈક વિચારીને જ લીધું હશે. મારા માબાપ એ પોતે પેટે પાટા બાંધી ને મને અહીં સુધી પહોચાડી છે. હું એમને એમની મેહનતનું ફળ એ રીતે ના આપી શકું. કોઈ માંબાપ માટે એમની છોકરી નું કન્યાદાન કરવું એ એમના માટે જિંદગી નો સૌથી અમૂલ્ય લ્હાવો હોય છે. ભગવાન પણ એમના થી આ હક છીનવી ના શકે તો હું એમનાથી આ હક કેવી રીતે છીનવી શકું? એમને દુખી કરીને હું કોઈ દિવસ સુખી નહીં રહી શકું.”આટલું કહીને એ બેન્ચ પર જ બેઠા બેઠા રડી પડી.રાહુલ પણ સમજી ગયો કે હવે આશિયાના ને મનાવવી અઘરી છે. એનું દિલ આ બધુ માનવા તૈયાર જ ન હતું. પણ, જો જોર જબરદસ્તી એ લગ્ન કરત તો એ એ નો પ્રેમની નિષ્ફળતા હોત. આ બધું સાંભળી ને એ પણ બેન્ચ પર બેસી ને રડવા લાગ્યો. પણ રાહુલ ની ખુશી તો આશિયનાની ખુશી મા હતી એટલે જ તો રાહુલ પોતે આશિયાના ને એના ઘર સુધી મૂકવા ગયો. ફટાફટ આશિયાના ઘરે પહોચીને સૂતેલા માબાપ ની વચ્ચે જઈને જ સૂઈ ગઈ અને બંને ના ગાલ પર એક એક ચૂમ્મી કરી લીધી.